Worcester F 80 Distinctiones

66 Electus

Electus siue prelatus debet subditos excellere, quantum caput membra, quantum pastor gregem, [1] Reg. 10[:23-24] stabat Saul *altior populo ab humero et sursum.* Et ait Samuel, *Certe videtis* *quem non sit* ei *similis in populo*. Ideo eo debet vigere sensus discrecionis, qui per quatuor demonstratur: per fidelitatem, per libertatem, per veritatem, per vnitatem. Vt in eleccione non sit personarum accepcio, quo ad primum; non animorum coaccio, quo ad secundum; set sic eligendi noticia, quo ad tercium, et eligencium concordia, quo ad quartum.

¶ Oportet in quam quod sit fidelitas, id est, sine personarum accepcione. Ideo dicitur [4] Reg. 10[:3]: *Eligite meliorem.* Non diuiciorem, non generosiorem, set melliorem ut precellat alios bonitate sicut precedit dignita-

/fol. 234rb/

te, [1] Reg. 10[:24]: *Certe videtis quem[[1]](#footnote-1) eligit*, etc. A capite siquidem debet descendere in membra sensus et motus, sensus discrecionis et motus bene operacionis. Mala disposicio capitis nocet membris. Ideo dicitur Job 34[:4]: *Judicium eligamus, et videamus quid sit melius*.

¶ Secundo, requiritas liberalitas vt nulla sit coaccio vocum, nec compulsio precium, nec concussio minarum, nec oblacio munerum, set libere eligatur placens Deo, et non mundo tantum, aut hominibus tantum, sed multi faciunt similes in hoc stulto qui pocius elegit caseum quia diligat eum, quamuis non sit proficuus, immo contrarius. Sic quidam volunt eligere sibi similem vt superbi superbum, auarus auarum, dissoluti dissolutum. Iccirco quamuis eleccio debet esse libera, debet tamen esse discreta et non Deo odiosa, Josh. 24[:15]: *Optio vobis datur: eligite hodie quod placet vobis, cui seruire debeatis: Ego autem et domus mea serviemus Domino*, id est, illi qui magis conformis est Deo.

¶ Tercio, sit in eleccione veritas ut sit ibi eligendi noticia sunt, enim, quidam pocius eligentes personas ignotas quam notas. Ideo contingit talibus sicut de ranis, qui propter importunitatem suam pocius habuerunt trunctum in regem quam ranam, et alaudo pocius eligerunt busardum quam alaudam.[[2]](#footnote-2) Ideo dicitur Deut. 17[:15]: *Constitues, quem elegerit Dominus de numero fratrum tuorum*, etc. vsque *pondera*.

¶ Quarto, requiritur vnitas, Osee 1[:11]: *Congregabuntur filii Juda et filii Israel; et ponent sibimet caput vnum*. Ita quidam vt caput non sicut acephelum nec multiphallum. Nam talem corpus foret monstruosum. Item eligi non debent subdole sapientes, [1] Cor. 1[:26]: *Non multi sapientes*, ne forte per perfidiam corruant cum Iuda, Joan. 6[:71]: *Nonne ego* *vos duodecim elegi: et unus ex vobis diabolus est?* Item, nec sponte se ingerentes, 1 Paralip. 15[:11] dicitur de Aminadab, fratre Dauid, non hunc elegit Dominus, ne forte per inobedienciam cum Saule corruerat, qui prius erat bonus, 1 Reg. 9[:2].

¶ Item, nec ambiciosi, infermentes, [Psal. 77:67]: *Tribum Effraim non elegit,* ne forte ruant per superbiam, sicut contigit de multis, Exod. 15[:4]: *Electi principes eius submersi sunt in* via *Rubro*.

1. quem ] Lambeth, F 128 *corr.* quomodo F 80. [↑](#footnote-ref-1)
2. alaudam ] F 128 *corr.* nisum F 80, Lambeth. [↑](#footnote-ref-2)